OpenLLM-France/wikimedia huggingface dataset:
# Alí ibn Issa al-Kahhal

Xàraf-ad-Din Alí ibn Issa ibn Ali al-Mawsilí al-Kahhal (àrab: شرف الدين علي بن عيسى بن علي الموصلي الكَحَّال, Xaraf ad-Dīn ʿAlī b. Īsà b. ʿAlī al-Mawṣilī al-Kaḥḥāl), també conegut simplement com Alí ibn Issa o Alí ibn Issa al-Kahhal —‘Alí ibn Issa l'Oculista’— (primera meitat del segle ix) va ser un oftalmòleg àrab de molt renom. Era cristià i va exercir la medicina a Bagdad.
La seva principal aportació és Tàdhkirat al-kahhalin (Memòria per als oculistes), també coneguda per la seva primera paraula com Rissala (Epístola), obra que s'ha utilitzat fins a temps recents. Fou traduïda a l'alemany a Leipzig el 1904.

## Bibliografia

* Encyclopaedia of Islam, Brill Publishers, Leiden, s.v. «ʿAlī ibn ʿĪsā».

## Notes

* ↑ També és conegut, segurament de forma errònia, com a Issa ibn Alí. L'error es deu probablement al fet que a voltes se l'ha identificat amb el físic de la cort d'al-Mutawàkkil, Issa ibn Alí, cent cinquanta anys anterior, però autor també de diversos tractats mèdics, cf. Encyclopaedia of Islam, Brill Publishers, Leiden, s.v. «ʿAlī ibn ʿĪsā».
# Hiroshi Sakagami

Hiroshi Sakagami (坂上 弘, Sakagami Hiroshi) (Tòquio, 13 de febrer de 1936 – Chiba, 16 d'agost de 2021) va ser un escriptor japonès. El 2009, també va ser president de l'Associació d'Escriptors Japonesos i director de publicacions de la Universitat de Keiō.

## Biografia
### Joventut

Sakagami va néixer a Tòquio. Després de traslladar-se diverses vegades durant els seus anys escolars (Akasaka, Kumamoto, Kagoshima), va entrar a la Universitat de Keiō on va estudiar lògica formal. El 1960 va assumir una feina a la Riken Optical Industry (actual Ricoh), càrrec que va deixar el 1995 per convertir-se en assessor de premsa de la Universitat Keiō.

### Carrera

La primera novel·la de Sakagami, publicada als 19 anys, va ser nominada al Premi Akutagawa el 1955. Les seves darreres novel·les sovint se centren en grups socials impulsats per ideologies fortes, inclosa Asa no mura ("Poble al matí", 1966) que descriu el col·lapse d'una comunitat basada en una teoria de la cria de pollastres. Com l'organització ideal de la societat, Keita no sentaku ("Decisió de Keita", 1998) en què el protagonista s'uneix a una secta religiosa a les muntanyes i Nemuran ka na ("Hauria de dormir?", 2004) que descriu com una generació dedicada a la filosofia zen es va convertir en empresaris del miracle econòmic japonès de la postguerra.

### Premis

Sakagami ha estat coronat amb diversos premis pels seus escrits, inclosos el premi Yomiuri el 1991 per Yasashii teihakuchi, el Premi Noma de Literatura el 1992 per Denen fukei, el premi Chūōkōron Shinjin per Aru aki no dekigoto ("Un incident a la tardor"), el premi als nous autors del Ministeri de Cultura i el premi Kawabata el 1997. El 2008 va ser elegit membre de l’Acadèmia Japonesa d'Arts.

## Referències

* ↑ «作家の坂上弘さんが死去 「内向の世代」、日本芸術院会員» (en japonès). Arxivat de l'original el 2021-08-17. [Consulta: 21 agost 2021].
# Targa Wassay

Targa Wassay (en àrab تاركا وساي, Tārgā Wasāy; en amazic ⵜⴰⵔⴳⴰ ⵡⴰⵙⴰⵢ) és una comuna rural de la província de Guelmim, a la regió de Guelmim-Oued Noun, al Marroc. Segons el cens de 2014 tenia una població total de 857 persones

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Abad

Abad és el nom dels següents personatges:
* Alfred Abad i Gascon (Tarragona, 1962), compositor de sardanes
* Angelina Abad Cantavella (Vila-real, Plana Baixa, 1893 - 1965), mestra i escriptora
* Antolín Abad Pérez (Villegas, Burgos, 1918 - Toledo, 2007), historiador, escriptor i sacerdot franciscà espanyol
* Anton Abad i Chavarria (Saidí, Baix Cinca, 1958), cantautor aragonès de la Franja de Ponent
* Antoni Abad i Roses (Lleida, 1956), artista català
* Antonio Abad Collado (Colmenar Viejo, 1950), ciclista espanyol professional entre 1978 i 1979
* Bonaventura Abad
* Diego Abad de Santillán (Reyero, Lleó, 1897 - Barcelona, 1983), dirigent anarquista, escriptor i editor espanyol
* Francesc Abad i Gómez (Terrassa, 1944), artista representant de l'art conceptual, el body art i el land art
* Francisco Abad Abad (Novelda, 1922 - Tiana, 2012), activista social català
* Gerardo Abad Conde (Ordes, La Corunya, 1881 - Madrid, 1936), advocat i polític gallec
* Joaquim Abad i Guirbau (Barcelona, 1958), pilot de trial que destacà en competicions a finals de la dècada de 1970
* José Abad Gosálbez (Alacant, 1915 - 1976), polític alacantí
* Josep Lluís Abad i Bueno (La Vall d'Uixó, 1959), professor de filosofia d'educació secundària i poeta
* Manuel Abad y Lasierra (Estadilla, 1729 - Saragossa, 1806), eclesiàstic i historiador aragonès, primer bisbe d'Eivissa
* Manuel Abad y Queipo
* María Antonia Abad Fernández (Campo de Criptana, 1928 - Madrid, 2013)
* Martín Abad Bartolomé (Quintanar de la Sierra, 1954 - Barcelona, 2000), futbolista castellanolleonès
* Mercedes Abad (Barcelona, 1961)
* Pau Abad i Piera (Sabadell, 1896 - 1981), inventor i industrial, pioner de l'enginyeria electrònica a Catalunya
* Pere Abad, cantor què assistí a la conquesta de Sevilla i fou un dels poetes premiats per Ferran III de Castella
* Tomàs Abad Alenda (Novelda, 1845 - 1922), polític valencià
# Rosses

Rosses (en francès Rousses) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
Viccionari
# Serenata española

Sereñata española és una pel·lícula musical espanyola de 1947 dirigida per Juan de Orduña i protagonitzada per Juanita Reina

## Argument

Arran l'estrena de Serenata española en 1910, el compositor Isaac Albéniz i Pascual recorda els seus orígens i les seves penúries de jove fins que gràcies a l'empresari Robert Brighton acaba trionfant.

## Protagonistes

* Juanita Reina - Angustias
* Julio Peña - Isaac Albéniz
* Antonio Vico - Javier
* Maruchi Fresno - Laura Salcedo
* Manuel Luna - Antonio
* María Martín - Emma
* Jesús Tordesillas - Robert Brighton
* Carlos Larrañaga - Isaac Albéñiz (nen)

## Premis
### Tercera edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor actor secundari | Jesús Tordesillas | Guanyador |

## Referències

* ↑ «Medallas del CEC a la producción española de 1947». Círculo de Escritores Cinematográficos. Arxivat de l'original el 2020-07-30. [Consulta: 10 febrer 2018].
# Alba Rueda

Alba Rueda (Salta, Argentina) ha estat la primera persona trans en tenir un alt càrrec de govern al seu país, sent triada subsecretària de polítiques de diversitat de l'Argentina al ministeri de Dona, Gènere i Diversitat.
Va triar el seu nom, Alba, a l'edat de 16 anys. L'any 2006 va començar a treballar a l'Institut Nacional contra la Discriminació, la Xenofòbia i el Racisme (INADI), sent una de les primeres treballadores trans a l'administració pública nacional. Des d'allà va lluitar pel reconeixement de la seva identitat i pel registre institucional de la seva identitat.
Va obtenir el seu DNI posteriorment i el 2019 es va presentar davant de l'Arquebisbat de Salta exigint la rectificació de la seva acta de baptisme i de tots els documents relatius a la seva identitat en poder de l'Església catòlica.
Ha estat membre de Notitrans, la primera revista de notícies trans a Amèrica Llatina. És presidenta i fundadora de l'organització Mujeres Trans Argentina, organització que va fer campanya a favor d'un projecte de llei de quotes laborals trans que reserva l'1% dels llocs de treball del sector públic per a persones transgènere i travestis. El projecte de llei innovador va rebre un suport aclaparador al Congrés i es va convertir en llei el juny del 2021. És també investigadora del Departament de Gènere i Comunicacions del Centre de la Cooperació Floreal Gorini, i integrant de l'equip de treball de l'Observatori de Gènere a la Justícia del Poder Judicial de la Ciutat de Buenos Aires.
Com a resultat del seu treball, Rueda ha estat inclosa en la llista de la BBC de les 100 dones més inspiradores i influents de tot el món de l'any 2021.

## Referències

* 1 2 «Quién es Alba Rueda, la primera subsecretaria de Políticas de Diversidad de la Nación» (en castellà), 03-01-2020. [Consulta: 28 gener 2022].
* 1 2 3 «BBC 100 Women 2021: Who is on the list?» (en anglès). , 07-12-2021 [Consulta: 28 gener 2022].
* 1 2 3 4 «"Volvimos para ser mujeres": entrevista con Alba Rueda» (en castellà), 24-08-2020. [Consulta: 29 gener 2022].
# Alí ibn Muhàmmad az-Zanjí

Alí ibn Muhàmmad az-Zanjí, conegut també com a Sàhib-az-Zanj (mort el 883), fou el cap de la revolta dels zanj duta a terme per esclaus negres al sud de l'Iraq, entre el 868 i el 883, contra el poder dels abbàssides. Va néixer a Warzanin prop de Rey (actual Iran), però d'origen àrab dels Abd-al-Qays i els Assad (per part de pare i de mare) segons algunes fonts; altres diuen que era persa i el seu nom verdader era Bihbudh. L'historiador Al-Biruní diu que era conegut com a al-Burquí (el velat); ell mateix deia que era alida, descendent d'Al-Hussayn, el fill del quart "califa ben guiat" Alí ibn Abi-Tàlib.
Es va intentar revoltar a la província de Bahrayn (la moderna Al-Hasa), on tenia relacions familiars, però no se'n va sortir. Llavors ho va provar a Bàssora on va intentar agafar el poder, però va fracassar i va haver de fugir a Bagdad. Poc temps després, nous disturbis a Bàssora van afavorir el seu retorn i llavors va buscar el suport dels esclaus negres que treballaven en grups a les maresmes salines a l'est de la ciutat; quan va aconseguir prou suport es va declarar en rebel·lió el 5 de setembre del 869 i es va proclamar mahdí, tot adoptant les doctrines igualitàries del kharigites.
Durant anys va anar de victòria en victòria ocupant nombroses ciutats com Ubulla, Ahwaz, Bàssora i Wasit i va foragitar els diversos exèrcits enviats contra ell.
Finalment fou derrotat pel regent Abu-Àhmad ibn al-Muwàffaq i va quedar assetjat a al-Mukhtara que li feia de capital. Va refusar l'oferta d'una amnistia, i una pensió de l'estat a canvi de la seva rendició, i va morir en l'assalt a la ciutat l'11 d'agost del 883. El seu cap fou exhibit a Bagdad.

## Vegeu també

* Revolta d'esclaus

## Bibliografia

Th. Nöldeke, Sketches from Eastern History, Londres i Edimburg, 1892
# Hassan Niya

Hassan Niya és una pel·lícula algeriana dirigida per Ghaouti Ben Dedouche el 1982 i estrenada el 1989.

## Argument

Hassan és l'home que fa de tot a l'hostal de la seva germana Aïcha, vídua i sense nen. Tota una sèrie d'incidents, de malentesos, esmaltaran el seu dia a dia quotidià en el qual fa successivament de xofer, servidor, soldador, etcètera. Però, negant-se a sotmetre's a tot el que no és conforme a la idea que es fa de la societat i de les coses.

## Repartiment

* Rouiched: Hassan.
* Keltoum: Aicha.
* Sid Ali Kouiret: Bahri.
* Fettouma Ousliha.
* Abdelkader Alloula.
* Mustapha Kateb.
* Mohamed Fellag.

## Enllaços externs

* Clip de la pel·lícula
# Drets del col·lectiu LGBT a Guinea Equatorial

Aquest és un articles sobre els drets LGBT a Guinea Equatorial. Les persones lesbianes, gais, bisexuals i transsexuals a Guinea Equatorial poden fer front als reptes legals que no experimenten els residents no LGBT. L'activitat sexual amb persones del mateix sexe és legal a Guinea Equatorial tant per a homes com per a dones, però les parelles del mateix sexes i les famílies formades per persones del mateix sexe no disposen de les mateixes proteccions legals que les parelles heterosexuals.

## Lleis relacionades amb l'activitat sexual entre persones del mateix sexe

Les relacions sexuals entre persones del mateix sexe són legals a Guinea Equatorial.

## Reconeixement de les relacions homosexuals

Les parelles del mateix sexe no tenen reconeixement legal.

## Proteccions contra la discriminació

No hi ha protecció contra la discriminació per motius de d'orientació sexual o identitat de gènere.

## Condicions de vida

L'informe sobre els drets humans fet pel Departament d'Estat dels Estats Units el 2010 va trobar que "no hi ha lleis que penalitzin l'orientació sexual. No obstant això, l'estigmatització social i la discriminació tradicional contra els homes i dones homosexuals és fort, i el govern fa poc esforç per combatre-la".

## Taula resum

| Activitat sexual legal amb el mateix sexe | (Sempre legal) |
| Mateixa edat de consentiment | (Des de 1931) |
| Lleis antidiscriminació en el discurs de l'odi i la violència | |
| Lleis antidiscriminació a la feina | |
| Lleis antidiscriminació en la prestació de béns i serveis | |
| Matrimoni del mateix sexe | |
| Reconeixement de les parelles del mateix sexe | |
| Adopció de fillastres per parelles del mateix sexe | |
| Adopció conjunta per parelles del mateix sexe | |
| Prestació de servei militar per gais i lesbianes | |
| Dret legal a canviar de gènere | |
| Accés a la fecundació in vitro per lesbianes | |
| Subrogació comercial per a parelles d'homes homosexuals | |
| Permís per donar sang als MSMs | |

## Referències

* 1 2 «State-sponsored Homophobia: A world survey of laws prohibiting same sex activity between consenting adults». Arxivat de l'original el 2013-06-27. [Consulta: 17 febrer 2016].
* ↑ Homosexuality laws around the world, NationMaster.com
* ↑ «EQUATORIAL GUINEA». Arxivat de l'original el 2011-05-14. [Consulta: 17 febrer 2016].
* ↑ http://old.ilga.org/Statehomophobia/ILGA_State_Sponsored_Homophobia_2013.pdf Arxivat 2013-06-27 a Wayback Machine.
# Tenalla

* No s'ha de confondre amb tenalles.
Una tenalla (del llatí tina), alfàbia a Mallorca i Menorca, és un recipient de fang amb forma d'atuell de perfil ovalat, boca i peu estrets i en general sense nanses. La tenalla gran, més profunda i panxuda, ha estat tradicionalment utilitzada per emmagatzemar vi, i els exemplars mitjans per a oli i grans de cereal. Les més petites poden estar parcialment o totalment vidriades i utilitzar-se per a tota mena de líquids i llavors, així com en la matança del porc.

## Notes

* ↑ Nom que rebia l'ampolla de vi de coll llarg i proveïda de tapadora. Terme arrelat amb teneo-tenere, contenir.
* ↑ Alguns models mitjans i petits presenten dos o quatre nanses a les espatlles del cos de la tenalla.

## Referències

* ↑ Alcover, Antoni M.; Moll, Francesc de B. «Tenalla». A: Diccionari català-valencià-balear. Palma: Moll, 1930-1962. ISBN 8427300255.
* ↑ «Tenalla». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Terrissa
* Pithos
* Àmfora
* Història del vi

## Enllaços externs

* Menéndez Fueyo, José Luis. «Firmar la tinaja, marcar la historia. Marcas y grafittis en las cerámicas de Santa María de Alicante» (en castellà). Arqueología Medieval, 06-03-2009.
Viccionari
# Ankinovitxita

L'ankinovitxita, també conegudan com a ankinovichita, és un mineral de la classe dels fosfats. Rep el seu nom en honor de Iekaterina Ankinóvitx (1911-1991) i Stepan Guerassimóvitx Ankinóvitx (1912-1985) per la seva tasca en dipòsits de vanadi asiàtics.

## Característiques

L'ankinovitxita és un fosfat de fórmula química (Ni,Zn)Al₄(V$^{5+}$O₃)₂(OH)₁₂·2.5H₂O. Cristal·litza en el sistema monoclínic formant cristalls aplanats i tabulars. La seva duresa a l'escala de Mohs es troba entre 2,5 i 3. Segons la classificació de Nickel-Strunz, l'ankinovitxita pertany a «08.FE - Polifosfats, Poliarseniats, [4]-Polivanadats: ino-[4]-vanadats» juntament amb l'alvanita, de la qual n'és l'anàleg amb níquel.

## Formació i jaciments

És un mineral hidrotermal de baixa temperatura. Es troba en forma de sobrecreixements sobre alvanita en esquists que contenen vanadi; també es troba en fractures i com a ciment en fragments d'esquists en matriu de serpentinita. Sol trobar-se associada a altres minerals com: alvanita, volborthita, carnotita, al·lòfana, goethita, kolovratita, nickelalumita, metatyuyamunita, roscoelita, tangeïta o guix. Se n'ha trobat a la muntanya Kara-Chagyr, a Fergana (Kirguizstan), i al dipòsit de vanadi de Kurumsak, Aksumbe (Kazakhstan). Tots dos indrets es consideren colocalitats tipus d'aquesta espècie.

## Referències

* ↑ «Ankinovichite» (en anglès). Mindat. [Consulta: 18 desembre 2015].
* ↑ «Handbook of Mineralogy» (en anglès). Mindat. [Consulta: 18 desembre 2015].
# Homatula pycnolepis

Homatula pycnolepis és una espècie de peix de la família dels balitòrids i de l'ordre dels cipriniformes.

## Morfologia

* Fa 11,9 cm de llargària màxima.
* És diferent d'Homatula acuticephala i d'Homatula anguillioides pel nombre de franges verticals als flancs i la forma de les aletes dorsal i anal; d'Homatula acuticephala per la forma del cos, la coloració i el gruix del peduncle caudal, la forma del musell i les llargàries de les aletes pectoral i pelviana, i d'Homatula erhaiensis per no tindre les escates de la zona predorsal incrustades sota la pell, el nombre de vèrtebres i de franges verticals als flancs, la forma del cos i la longitud del cap i del peduncle caudal.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àsia: la conca superior del riu Mekong a Yunnan (la Xina).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. American Museum Novitates No. 171: 1-7. «Enllaç». Arxivat de l'original el 2016-03-03. [Consulta: 18 agost 2012].
* ↑ uBio (anglès)
* 1 2 3 Hu, Y.-T. & Zhang, E., 2010. Homatula pycnolepis, a new species of nemacheiline loach from the upper Mekong drainage, South China (Teleostei: Balitoridae). Ichthyological Exploration of Freshwaters, 21 (1): 51-62. «PDF». Arxivat de l'original el 2013-08-11. [Consulta: 18 agost 2012].
* 1 2 Catalogue of Life (anglès)
* 1 2 3 FishBase (anglès)
* ↑ Gu, J.-H. i E. Zhang, 2012. Homatula laxiclathra (Teleostei: Balitoridae), a new species of nemacheiline loach from the Yellow River drainagein Shaanxi Province, northern China. Environ. Biol. Fish.: prepublicació electrònica. Publicació final pendent.
* ↑ FishWise (anglès)

## Bibliografia

* Hu, Y.-T. i E. Zhang, 2010. Homatula pycnolepis, a new species of nemacheiline loach from the upper Mekong drainage, South China (Teleostei: Balitoridae). Ichthyol. Explor. Freshwat. 21(1):51-62.

## Enllaços externs

* AQUATAB (txec)
* ION (anglès)
# Ekta Parishad

Ekta Parishad (de l'hindi: Fòrum de la Unitat) és un moviment activista de l'Índia fundat el 1991 per P. V. Rajagopal, fill d'un col·laborador de Gandhi. Ekta Parishad és una federació d'aproximadament 11.000 organitzacions comunitàries amb milers de membres individuals. Opera actualment a onze estats. L'Ekta Parishad és l'únic moviment social no violent de l'Índia, a nivell nacional, en el camp dels drets sobre la terra i els boscos. Va organitzar la gran marxa de Jan Satyagraha el 2012.
La bandera de l'organització és horitzontal dividida, blanc sobre verd amb el segell en negre al centre; a la Jan Satyagraha s'utilitzava la mateixa bandera però al centre del segell el nom i lema de l'organització fou substituïda per la planta d'un peu.

## Referències

* ↑ «Waging a battle for the landless». The Hindu.
* ↑ P. Sunderarajan. «Ekta Parishad padayatra to highlight tribals' woes». The Hindu.
* ↑ Jain, Prakhar. «Ekta Parishad Signs Accord With Jairam Ramesh March Ends At Agra». Tehelka Daily. Arxivat de l'original el 2016-04-14. [Consulta: 2 abril 2016].

## Enllaços externs

* Web oficial del Ekta Parishad
* Pàgina de Facebook
# Tenaha

Tenaha és una població dels Estats Units a l'estat de Texas. Segons el cens del 2000 tenia 1.046 habitants.

## Demografia

Segons el cens del 2000, Tenaha tenia 1.046 habitants, 402 habitatges, i 281 famílies. La densitat de població era de 102,2 habitants per km².
Dels 402 habitatges en un 37,8% hi vivien nens de menys de 18 anys, en un 42,3% hi vivien parelles casades, en un 22,6% dones solteres, i en un 29,9% no eren unitats familiars. En el 27,1% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,15.
Per edats la població es repartia de la següent manera: un 32,2% tenia menys de 18 anys, un 8,7% entre 18 i 24, un 26,7% entre 25 i 44, un 20,7% de 45 a 60 i un 11,8% 65 anys o més.
L'edat mediana era de 32 anys. Per cada 100 dones de 18 o més anys hi havia 80,4 homes.
La renda mediana per habitatge era de 18.807 $ i la renda mediana per família de 22.885 $. Els homes tenien una renda mediana de 22.188 $ mentre que les dones 16.667 $. La renda per capita de la població era de 10.892 $. Aproximadament el 36% de les famílies i el 40,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tenaha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Tenaha». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Sisamón

Sisamón és un municipi de la província de Saragossa situat a la comarca de la Comunitat de Calataiud.
# Fadrí

«Fadrí» té aquests significats:
* fadrí, persona que no ha contret matrimoni
* El Fadrí, arbre monumental protegit a Agullona
* Cal Fadrí, una masia d'Espinelves (Osona)
* El Fadrí, nom popular de la torre campanar de Castelló de la Plana
* Fadrí, espècie de peix, nom científic Thalassoma pavo
* El Fadrí de Sau, un bandoler català
# Guan cellut

El guan cellut (Penelope superciliaris) és una espècie d'ocell de la família dels cràcids (Cracidae) que habita la selva densa del Brasil al sud de l'Amazones, est de Bolívia, est del Paraguai i nord-est de l'Argentina.
# Albasset

Albasset és un despoblat situat a dins del terme municipal de Sagunt. Antic poblat de la Vall de Segó, queda deshabitat al segle XV, quedant el nom com a partida d'horta.

## Referències

* ↑ GEC
# Ankl

Ankl (o Angl o Àngel) fou un districte de l'extrem sud-oest d'Armènia, amb capital a la fortalesa d'Ankl (Arkatiokert) a l'est del districte (al nord d'Amida) format per la regió de les fonts del Tigris fins a l'Eufrates. Limitava al nord amb l'Anzitene, la Balabitene i l'Astianene; a l'oest, el riu Eufrates que la separava de la Commagena; al sud la Migdònia; i a l'est el Npert o Nprkert (regió de Martiriòpolis).
És esmentada a les fonts hitites com Ingaluwa. Els romans li van dir Ingilene.
El 449 i fins al 454 la regió fou el centre d'un aixecament nacional i religiós.
El 543 el nakharar Nerseh Kamsarakan es va revoltar esperant l'ajut romà d'Orient, però fou derrotat a Ankl, i els romans d'Orient no hi van intervenir.
El 591 la regió va passar a l'Imperi Romà d'Orient mitjançant un tractat amb el nou rei Cosroes (que va arribar al tron amb l'ajut romà d'Orient). La frontera es va fixar aproximadament en una línia entre el llac Sevan i el llac Van.
L'any 605 en la guerra romano-sassànida (602-628), iniciada tres anys abans, les lluites van produir-se al districte d'Ankl; el comandament romà d'Orient correspongué al nakharar Teodor Khorkhoruní, que fou derrotat pels perses (Teodor fou fet presoner i el rei persa en va ordenar l'execució). Els perses també van guanyar l'any 606 a la província de Bassèn i van conquerir Ankl i altres viles, i la important ciutat de Taron.
El 625 la regió va ser ocupada un altre cop pels romans d'Orient. El 24-25 de febrer del 628 el rei Cosroes fou destronat i el juny del 628 les condicions de pau exigides per l'emperador Heracli foren acceptades. Entre altres punts de l'acord, la frontera Armènia va tornar a la fixada pel tractat del 591.
# Hrara

Hrara (en àrab حد حرارة, Ḥad H̨arāra; en amazic ⵃⵕⴰⵕⴰ, Ahrara) és una comuna rural de la província de Safi, a la regió de Marràqueix-Safi, al Marroc. Segons el cens de 2014 tenia una població total de 26.103 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].